A vacuna tien efectos secundarios que incluyen dolor en o puesto de l'inchección, dolor de tozuelo y ansias, que por un regular desapareixen en uns poquetz días. Más rarament, puede ocurrir anafilaxia; asinas l'Achencia Reguladora de Medecinas y Productos Sanitarios d'o Reino Uniu (MHRA) tien 268 informes d'uns 21,2 millons de vacunas a lo 14 d'abril de 2021. En casos muit raros (arredol de 1 de cada 100.000 personas), a vacuna s'ha asociau con un mayor risgo de coagulos de sangre en combinación con libels baixos de plaquetas en a sangre. Seguntes l'Achencia Europea de Medecinas, a lo 4 d'abril de 2021, s'heban notificau 222 casos de coagulos de sangre en l'Espacio Economico Europeu y o Reino Uniu, an arredol de 34 millons de personas heban recibiu a vacuna.